ལོའི་ལོ་མཇུག་ཏུ་ཁོང་ཉིད་སླར་ཡང་བོད་རིགས་ན་གཞོན་འཁྲབ་སྟོན་པ་འགའ་ཁྲིད་དེ་བཅིངས་འགྲོལ་དམག་མི།ཞེས་པའི་གློག་བརྙན་གསར་པ་ཞིག་ཏུ་འཁྲབ་ཞུགས་གནང་ཞིང་སླར་ཡང་ལྟད་མོ་བའི་ཡིད་དབང་བཀུགཁོང་གིས་གློག་བརྙན་འཁྲབ་སྟོན་ཁྲོད་མི་སྣ་རེ་རེ་གསར་བཞེངས་གནང་ཞིང་།ཕར་བལྟས་ཚོད་དུ་ཆར་རྗེས་ཀྱི་ཤ་མོ་ལྟ་བུའི་གྲུབ་འབྲས་དེ་འདྲ་ཐོབ་པ་ནི་ཕུགས་བསམ་བརྟན་པོ་ཡིད་ལ་བཅངས་ཤིང་སྒྱུ་རྩལ་གྱི་ལམ་དུ་ཡུན་རིང་དཀའ་སྤྱད་འབད་བརྩོན་བྱས་པ་ལོས་ཡིན།ཡིན་ཡང་གློག་བརྙན་དང་བརྙན་འཕྲིན་སྒྱུ་རྩལ་གྱི་འབྲས་བུ་དེ་དག་ཁོང་ཉིད་ལ་མཚོན་ན་གཙོ་བོ་མ་ཡིན་པར།ཁོང་ཉིད་ཀྱི་མི་ཚེའི་ཁྲོད་ཆེས་གལ་འགངས་ཆེ་བའི་གཟི་བརྗིད་དང་འོས་འགན་ནི་ཟློས་གར་འཁྲབ་སྟོན་པ་ཞིག་ཡིན་པ་དེ་ཡིན།གྲུབ་འབྲས་དེ་དག་གི་མདུན་ནས་ཁོང་ཉིད་ཀྱིས་ཁེངས་པའི་ཉམས་མ་བསྟན་ཞིང་དྲེག་པའི་ཚིག་མ་བཤད་པར།ཚུལ་ལྡན་གྱིས་ཟློས་གར་འཁྲབ་སྟོན་པ་ཞིག་བྱས་ཏེ་བོད་རང་སྐྱོང་ལྗོངས་ཀྱི་ཟློས་གར་ཚོགས་པ་རུ་བདེན་པ་བདེན་ཐུབ་ཀྱིས་ལས་ལ་ཞུགས་བཞིན་ཡོད།།